Norske Samers Riksforbund ble det største partiet, med 11 mandater. Sammen med de to mandatene fra samarbeidslistene NSR/Sfp utgjør disse til sammen Sametingets største politiske gruppe. Det var en posisjon Arbeiderpartiet hadde i forrige periode. Ap tapte imidlertid fire mandater (ned fra 14 til 10) og er dermed nest størst. Nykommeren fra valget i 2009, Árja, fikk ett mandat mer enn forrige periode og fikk totalt fire mandater, og utgjør dermed Sametingets tredjestørste politiske gruppe. De øvrige mandatene ble fordelt på åtte mindre grupper.